
ROMÂNIA

   
JUDEȚUL TIMIȘ

   
CONSILIUL LOCAL AL MUNICIPIULUI TIMIȘOARA

   
ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

 Bd. C.D. Loga nr. 1, Timișoara, România, +40256-408.300

SERVICIUL SĂNĂTATE ȘI MANAGEMENT SPITALE
NR. ASEMT2022-  
RAPORT DE SPECIALITATE
privind aprobarea intenției de preluare a unităților sanitare aflate în subordinea Ministerului 

  Transporturilor și Infrastructurii în subordinea Consiliului Local al Municipiului Timișoara

Având în vedere Referatul de aprobare nr.SC2022-___________________ al Primarului Municipiului Timişoara și Proiectul de hotărâre privind aprobarea intenției de preluare a unităților 

sanitare aflate în subordinea Ministerului Transporturilor și Infrastructurii în subordinea Consiliului Local al Municipiului Timișoara;
Facem următoarele precizări:

Spitalul Clinic Căi Ferate Timişoara, cunoscut și sub denumirea de Spital CFR Timișoara, este un spital public, clinic universitar, organizat pavilionar care funcționează în subordinea Ministerului Transporturilor și se finanțează din venituri proprii prin sistemul de asigurări sociale de sănătate. Capacitatea spitalului este de 212 paturi spitalizare continuă și 14 paturi spitalizare de zi.
Este situat pe Splaiul Tudor Vladimirescu nr. 13-15, localitatea Timișoara, județul Timiș, și are în componență următoarele cladiri: Pavilion nr. 13, Pavilion nr. 14, Pavilion nr. 15, Bloc Operator și Centrala termică.

Terenul pe care sunt amplasate clădirile ce compun Spitalul Clinic Căi Ferate Timișoara este domeniul public al statului, dat în administrarea Spitalului Clinic Căi Ferate Timișoara. Clădirile Pavilion nr. 13, 14, 15 au fost construite la începutul anilor 1900. Sunt construcții deosebite și constituie monumente istorice situate în zona centrală a orașului Timișoara. Arhitectura urmează firesc stilul uzual răspândit în mijlocul secolului al XIX-lea – XX, concepute cu demisol, parter și etaj. 
În Pavilion nr. 13 la subsol funcționează sala de mese, magaziile de alimente, sala hidrofor și vestiarele cadrelor medicale, atelierul tehnic și reparatii, Cabinet supraveghere și control al infecțiilor nosocomiale, oficiul, etc.

În Pavilion nr. 14 la subsol funcționează sala de așteptare, garderoba, croitoria, biroul internări, camera de gardă.

În cladirea Bloc Operator la subsol funcționează Laboratorul de analize medicale, Laboratorul de anatomie patologică, sala de recoltare, caseria, iar la parter Secția ATI și 3 săli de operații, la etaj sunt birourile administrative și un amfiteatru.

La parterul Pavilioanelor nr.13 și nr.14 funcționează Clinica Chirurgie, iar la etajul I al Pavilioanelor nr.13 și nr.14, precum și la mansarda Pavilionului nr.13, funcționează Clinica de Medicină Internă. Compartimentele Neurologie și Psihiatrie funcționează la etajul I al Pavilionului nr.13.

În Pavilionul 15 funcționează sectiile O.R.L., Oftalmologie și Farmacia.

În curtea spitalului se găsește centrala termică care asigură apa caldă, iar în timpul iernii agentul termic necesar încălzirii spațiilor aflate în cele 4 corpuri de clădire.

Spitalul General Căi Ferate Timișoara acordă servicii de spitalizare continuă, servicii ambulatorii de specialitate, servicii de spitalizare de zi sau servicii paraclinice în următoarele specialităţi: anestezie şi terapie intensivă, medicină internă, pediatrie, chirurgie generală, obstetrică-ginecologie, medicină de laborator, radiologie – imagistică medicală.

Continuitatea asistenţei medicale este asigurată în Spitalul Clinic Căi Ferate Timișoara de către medici de specialitate, în una dintre specialităţile: medicină internă, pediatrie, chirurgie generală, obstetrică-ginecologie și prin două linii de gardă, organizate astfel: linie de gardă pentru specialităţile medicale și linie de gardă pentru specialităţile chirurgicale.

Spitalul Clinic Căi Ferate Timișoara are în dotare următoarele echipamente şi aparate medicale: aparat de radiologie convenţională, ecograf, instrumentele şi echipamentele necesare pentru efectuarea analizelor medicale de hematologie şi biochimie.

Sănătatea reprezintă un domeniu prioritar al politicilor publice la nivel național, având influențe profunde asupra celorlalte domenii. În ultimii ani s-a remarcat tendința de descentralizare a politicilor de sănătate spre nivelurile administrative locale.

Principalul obiectiv care a stat la baza Strategiei de descentralizare în sistemul de sănătate, aprobată prin HG nr. 529/2010, a fost reprezentat de transferul managementului unităților sanitare cu paturi de interes județean/local către autoritățile administrației publice locale. Centralizarea instituțională excesivă existentă până în anul 2008 și lipsa autonomiei manageriale reale a spitalelor care reduc capacitatea acestora de a răspunde activ și rapid la condițiile sociale în continuă schimbare, au reprezentat motivele care au stat la baza acestei decizii. Un alt factor important l-a constituit slaba implicare a autorităților publice locale în rezolvarea problemelor specifice de sănătate de la nivelul comunității și existența unor diferențe în accesul populației la servicii medicale.


Aplicarea la nivel național a descentralizării a fost posibilă după organizarea de faze pilot, conform art. 17, alin. (1) din OUG nr. 162/2008 privind transferul ansamblului de atribuții și competențe exercitate de Ministerul Sănătății Publice către autoritățile administrației publice locale cu modificările și completările ulterioare.



Rezultatele încurajatoare din faza pilot determină factorii decizionali ca prin OUG 48/2010 privind descentralizarea spitalelor, să se implementeze la nivel național transferul managementului spitalelor la autoritățile locale. 


Restructurarea sistemului sanitar, se regăsește și în Timișoara unde în prezent regăsim 3 din cele 4 spitale din reteaua Ministerului Sanatatii, în administrarea Consiliului Local Timișoara. 

Prin adresa Secretariatului General al Guvernului nr.20/34713/09.12.2022, înregistrată la Primăria Municipiul Timișoara cu nr.SC2022-031318/14.12.2022, se comunică intenția Ministerului Transporturilor și Infrastructurii de a transfera unitățile sanitare aflate în subordine către alte ministere și instituții cu rețea saniatră proprie.


Organizarea rețelei unităților sanitare din Municipiul Timișoara, combinată cu investițiile majore în reconstrucția și dotarea acestora s-a dovedit a fi unele dintre cele mai bune strategii locale la nivelul spitalelor.


Asistența de sănătate publică reprezintă efortul organizat al autorităților administrației publice cu cel al societății în vederea protejării și promovării sănătății populatiei.


Protecția sănătății publice constituie o obligație a autorităților publice, asistența de sănătate publică fiind garantată de stat. 


Scopul principal al acestui proces este de a  aduce pacientul în centrul sistemului, creșterea eficienței și a competiției prin:

- Adaptabilitatea serviciilor  la necesităţile individuale ale comunităţii;
- Promovarea serviciilor echitabile şi integrate;
- Promovarea unui control mai eficient de costuri;
- Încurajarea participării comunităţii locale în planurile locale de dezvoltare care pot fi mai sensibile la necesităţile schimbătoare ale comunităţii;

- Creșterea motivaţie pentru personalul din cadrul spitalului;

- Responsabilizarea  managementului spitalului.


Având în vedere cele prezentate mai sus, proiectului de hotărâre privind aprobarea intenției de preluare a unităților sanitare CF Timișoara în subordinea Consiliului Local al Municipiului Timișoara îndeplinește condițiile pentru a fi supus dezbaterii și aprobării Consiliului Local al Municipiului Timișoara.

